KOMENTE TË PËRGJITHSHME
Mbi raportin e monitorimit të 
MINISTRISË SË PUNËVE TË BRENDSHME 
për ketërmujorin e parë të vitit 2017


MISIONI.
Misioni i Ministrisë së Punëve të Brendshme është si më poshtë:
“Forcimi dhe garantimi i rendit e sigurisë publike, individuale e komunitare do të përbëjë angazhimin parësor të Ministrisë së Punëve të Brendshme, i cili është: "Tolerancë zero ndaj krimit". Lufta kundër krimit të organizuar e trafiqeve. Angazhimi në luftën kundër terrorizmit. Siguria rrugore. Decentralizimi dhe autonomia vendore nëpërmjet angazhimit maksimalisht në funksion të zgjerimit dhe thellimit të procesit të decentralizimit në dobi të zhvillimit dhe përmirësimit të jetës së komuniteteve. Reformimi i ekzekutivit qëndror dhe administrata publike. Administrata publike do të forcohet e konsolidohet sipas principeve të shërbimit publik, mbi bazën e meritës dhe të performancës. Statusi i nëpunësit civil do të shtrihet në pjesën më të madhe të organeve të administratës publike. Shërbimi Kombëtar i Mbrojtjes Civile.”



[bookmark: _Toc381191577]VËSHTRIM I PËRGJITHSHËM

Ministria e Punëve të Brendshme, për vitin 2017, administron dhe menaxhon fondet publike sipas shtatë programeve buxhetore të miratuara, e më konkretisht: 
0. Programi “Planifikim, menaxhim dhe administrimi”
0. Programi “Policia e Shtetit”
0. Programi “Garda e Republikës”
0. Programi “Prefekturat dhe funksionet e deleguara”
0. Programi “Shërbimi i Gjendjes Civile”
0. Programi “Menaxhimi i Rezervave të Shtetit”
0. Programi “Emergjencat Civile”

Mbështetur në informacionin e paraqitur nga Ministria e Punëve të Brendshme mbi monitorimin e buxhetit për katër-mujorin e parë të vitit 2017, si dhe të dhënat e gjeneruara nga Sistemi Informatik Financiar i Qeverisë, realizimi i treguesve buxhetorë për këtë ministri paraqitet si më poshtë:

	
	
	
	
	Në mijë lekë

	 
	Emërtimi
	Plani me ndryshime 2017
	Fakti 2017 4M
	% e realizimit

	1.
	Shpenzime Korente
	17.845.809
	5.179.800
	29,0

	2.
	Shpenzime kapitale
	2.116.739
	190.054
	9,0

	3.
	Shpenzime nga Të ardhurat jashtë limitit
	
	32.042
	

	4.
	              TOTALI
	19.962.548
	5.401.896
	27,0

	       Burimi: Ministria e Financave (2017);



Sikurse mund të konstatohet nga tabela e mësipërme, masa e realizimit 4-mujor të buxhetit të vitit 2017, kundrejt planit të buxhetit vjetor të miratuar është 27 përqind. Realizimi i shpenzimeve korente renditet në rreth 29%, ndërkohë që realizimi i shpenzimeve kapitale paraqitet në një nivel mjaft të ulët prej 9%, të planit vjetor. Shkaqet kryesore te paraqitura nga drejtuesit e programeve, argumentohen me shtyrjen e afatit të realizimit nga procesi i prokurimit, apo edhe nga vonesat në paraqitjen e dokumentacionit teknik e financiar për lëvrimin e fondeve.
 
Ndarja e fondeve buxhetore sipas programeve, dhe realizimi i shpenzimeve korente dhe kapitale për çdo program buxhetor, pa përshirë shpenzimet nga të ardhurat jashtë limitit, paraqitet në tabelën e mëposhtme: 
Në mijë lekë
	Emërtimi i Programit
	SHPENZIMET KORENTE
	SHPENZIMET KAPITALE
	% e realizimit ne total

	
	PLAN
	FAKT
	Realizimi
	PLAN
	FAKT
	Realizimi
	

	Planifikimi, Menaxhimi dhe Administrimi
	978.286
	287.521
	29,4
	66.000
	0
	0,0
	27,5

	Policia e Shtetit
	13.710.537
	3.980.560
	29,0
	1.809.798
	142.762
	7,9
	26,7

	Garda e Republikës
	1.452.830
	569.907
	39,2
	36.941
	0
	0,0
	39

	Prefekturat dhe Funksionet e Deleguara të Pushtetit Vendor
	465.732
	135.723
	29,1
	14.000
	47.292
	337,8
	38,1

	Shërbimi i Gjendjes Civile
	969.686
	171.120
	17,6
	140.000
	0
	0,0
	15,4

	Menaxhimi i Rezervave të Shtetit
	105.738
	31.575
	29,9
	10.000
	0
	0,0
	27,3

	Emergjencat Civile
	163.000
	3.393
	2,1
	40.000
	0
	0,0
	1,7

	TOTALI
	17.845.809
	5.179.800
	29,0
	2.116.739
	190.054
	9,0
	26,9

	Burimi: Ministria e Financave (2017);



Sipas të dhënave për realizimin e shpenzimeve për katërmujorin e parë të vitit 2017, konstatohet një realizim i mirë në terma relativë të shpenzimeve korente, që varion nga 29.9% për programin “Menaxhimi i Rezervave të Shtetit”  dhe “Planifikimi, Menaxhimi dhe Administrimi” si programet me realizimin më të lartë, deri në 2.1% për programin “Emerngjencat Civile”. Shpenzimet kapitale janë në nivel të lartë në programin  “Prefekturat dhe Funksionet e Deleguara të Pushtetit Vendor” si rrjedhojë e investimeve të huaja, ndërkohë që programi ,“Policia e Shtetit” për shpenzimet kapitale ka një realizim gati 8%. Programet e tjera në termat e shpenzimeve kapitale nuk janë realizuar aspak. Këto vonesa në realizimin e shpenzimeve kapitale ndikojnë negativisht në performancën e Ministrisë së Punëve të Brendshme. 

Struktura e shpenzimeve për çdo program, sipas buxhetit fillestar, dhe fakti i realizimit për 4-mujorin e parë të vitit 2017, paraqiten në tabelën mëposhtme:

	Kodi
	Emërtimi i Programit
	Struktura e Shpenzimeve

	
	
	Buxheti i rishikuar
	Shpenz. Faktike

	01110
	Planifikimi, Menaxhimi dhe Administrimi
	5,2
	5,4

	03140
	Policia e Shtetit
	77,7
	76,8

	03150
	Garda e Republikës
	7,5
	10,6

	01160
	Prefekturat dhe Funksionet e Deleguara të Pushtetit Vendor
	2,4
	3,4

	01170
	Shërbimi i Gjendjes Civile
	5,6
	3,2

	01180
	Menaxhimi i Rezervave të Shtetit
	0,6
	0,6

	10910
	Emergjencat Civile
	1,0
	0,1

	 
	TOTALI
	100.0
	100.0

	Burimi: Ministria e Financave(2017);



Programi “Policia e Shtetit”, është programi më i madh buxhetor i MPB-së, dhe zë 76.8% të totalit të shpenzimeve faktike të kryera gjatë 4 mujorit të parë të  vitit 2017. Më pas vjen programi “Garda e Republikës”, me 10.6%, “Planifikim, Menaxhim dhe Administrim” me 5.4%, “Shërbimi i Gjendjes Civile” me  3.8%, “Prefektura dhe Funksionet e Deleguara të pushtetit vendor” me 3.4%, “Menaxhimi i Rezervës së Shtetit” me 0.6% dhe në fund “Emergjencat Civile”, të cilat përbëjnë vetëm 0.1% të shpenzimeve totale të Ministrisë së Punëve të Brendshme.  

PROGRAMET, PERFORMANCA DHE STATUSI I PRODUKTEVE BUXHETORE. 

Në vijim paraqitet një përshkrim i politikës së programeve buxhetore, objektivave dhe produkteve të tyre për vitin buxhetor 2017. 

1. Planifikimi, Menaxhimi dhe Administrimi


Ky program buxhetor, përgjithësisht përfshin shpenzimet për aparatin e Ministrisë së Punëve të Brendshme, dhe fondet e alokuara për këtë program buxhetor, përbëjnë rreth 5.2% të shpenzimeve totale të miratuara për MPB-në për vitin 2017. Ndërkohë, referuar të dhënave mbi shpenzimet faktike, rezulton se për ketërmujorin e parë, shpenzimet për aparatin e MPB përbëjnë rreth 5.4% të shpenzimeve totale. 

Për realizimin e objektivave, MPB ka alokuar rreth 1.04  miliardë lekë lekë në terma vjetorë. Në ketërmujorin e parë të vitit 2017, realizimi i planit të buxhetit paraqitet në tabelën në vijim. 

	
	
	
	Në mijë lekë

	1.
	Shpenzime Korente
	978.286
	287.521
	29,4

	2
	Shpenzime kapitale
	66.000
	0
	0,0

	3.
	SHUMA
	1.044.286
	287.521
	27,5

	
	Shpenzime nga të ardhurat jashtë limitit
	-
	10.420
	

	4.
	              TOTALI
	1.044.286
	297.941
	28.5

	       Burimi: Ministria e Financave(2017);



Sikurse evidentohet edhe më sipër, shpenzimet korente përbëjnë rreth 93.6% të shpenzimeve të parashikuara në këtë program buxhetor. Shpenzimet kapitale, apo investimet publike zënë vetëm 6.4% të totalit të shpenzimeve të planifikuara të këtij programi. 

Në kuadër të përmirësimit të cilësisë së programimit të fondeve buxhetore, rekomandojmë përmirësimin e disa aspekteve që lidhen me emërtimin e produktit, njësinë matëse etj., për ti bërë ato më të matshme, dhe për të mundësuar lidhjen me objektivat e politikës së programit, por nga ana tjetër vlersohet detajimi i produkteve të këtij programi. 

Për informacion më të detajuar mbi vlerat dhe sasitë e produkteve të realizuara, lutemi referojuni Raportit të Monitorimit të hartuar dhe publikuar nga Ministria e Punëve të Brendshme në faqen zyrtare të internetit të institucionit. 

2. Policia e Shtetit

Programi “Policia e Shtetit”, përbën programin më të madh buxhetor të Ministrisë së Punëve të Brendshme, dhe fondet e dedikuara për këtë program përbëjnë rreth 76.8% të buxhetit faktik për këtë institucion në ketërmujorin e parë 2017. 

Për realizimin e qëllimeve, për vitin 2017, Ministria e Punëve të Brendshme ka alokuar në programin “Policia e Shtetit”, rreth 15.5 miliardë lekë, në terma vjetorë, dhe në ketërmujorin e parë të këtij viti, realizimi i planit të buxhetit paraqitet në tabelën në vijim. 

	
	
	
	                Në mijë lekë

	1.
	Shpenzime Korente
	13.710.537
	3.980.560
	29,0

	2.
	Shpenzime kapitale
	1.809.798
	142.762
	7,9

	3.
	SHUMA
	15.520.335
	4.123.322
	26,6

	 
	Shpenzime nga të ardhurat jashtë limitit
	-
	21.622
	-

	4.
	              TOTALI
	15.520.335
	4.144.944
	26,7

	       Burimi: Ministria e Financave (2017);



Sikurse evidentohet edhe nga tabela, shpenzimet korente përbëjnë rreth 88.3% të totalit të fondeve të planifikuara, ndërkohë që investimet janë në nivelin 11.7% të buxhetit. Shpenzimet kapitale paraqesin një vlerë realizimi mjaft të ulët, në vetëm 5.3% të shpenzimeve faktike. Një konkluzion paraprak mund të nxirret lidhur me ecurinë e ngadaltë të shpenzimeve kapitale, edhe si pasojë e vonesave dhe procedurave të prokurimit. Pamvarësisht kësaj evidentohet që ky program ka nivelin të lartë të realizimit të shpenzimeve kapitale për periudhën e 4 mujorit të parë 2017.

Për më tepër informacion mbi listën e produkteve të parashikuara nga MPB, lutem referojuni Raportit mbi Monitorimin e shpenzimeve të Ministrisë së Punëve të Brendshme, për gjashtë-mujorin e parë të vitit 2017, të publikuar në faqen zyrtare të internetit të këtij institucioni. 

3. Garda e Republikës

Programi “Garda e Republikës”, në këndvështrimin e fondeve faktike të 4 mujorit të parë të vitit 2017 përbën programin e dytë më të madh të Ministrisë së Punëve të Brendshme, dhe fondet faktike për këtë program përbëjnë rreth 7.5% të buxhetit të MPB-së.. 

Për vitin 2017, MPB ka alokuar rreth 1.4 miliardë lekë në këtë program buxhetor, dhe realizimi i planit të buxhetit, për katërmujorin e parë të vitit 2017, paraqitet në tabelën në vijim. 
	
	
	
	Në mijë lekë

	03150
	Garda e Republikës
	Plani 
	Fakti 
	%  realizimi

	1.
	Shpenzime Korente
	1.452.830
	569.907
	39,2

	2
	Shpenzime kapitale
	36.941
	0
	0,0

	3
	SHUMA
	1.489.771
	569.907
	39

	
	Shpenzime nga të ardhurat jashtë limitit
	-
	-
	-

	4
	              TOTALI
	1.489.771
	569.907
	39

	       Burimi: Ministria e Financave (2017);



Sikurse evidentojmë nga tabela, edhe për këtë program buxhetor, shpenzimet e personelit planifikohet të zënë rreth 97.5% të fondeve totale të alokuara në terma të planit vjetor. Në të njëjtën kohë, ky zë përbën rreth 100% të shpenzimeve faktike të Gardës së Republikës. Një element që duhet të theksohet është fakti se shpenzimet kapitale janë në nivelin e vetëm 2.4% e totalit të shpenzimeve të planifikuara vjetore, ndërkohë që për katërmujorin e parë të vitit nuk është realizuar asnje shpenzim kapital.


4. Prefekturat dhe Funksionet e Deleguara të Pushtetit Vendor

Për vitin 2017, fondet e dedikuara për këtë program përbëjnë rreth 2.4 % të buxhetit të miratuar për Ministrinë e Punëve të Brendshme, dhe 3.4% të shpenzimeve faktike për katërmujorin e parë të vitit. Tabela në vijim paraqet realizimin e planit të buxhetit, për këtë program. 
	
	
	
	Në mijë lekë

	1.
	Shpenzime Korente
	465.732
	135.723
	29,1

	2.
	Shpenzime kapitale
	0
	16.594
	-

	3.
	SHUMA
	14.000
	47.292
	337,8

	
	Shpenzime nga të ardhurat jashtë limitit
	-
	-
	-

	4.
	              TOTALI
	479.732
	183.015
	38,1

	       Burimi: Ministria e Financave (2017);.
	
	
	



Sikurse evidentohet nga tabela, shpenzimet korente zënë 97% të fondeve totale të planifikuara për vitin 2017, për këtë program. Shpenzimet kapitale të planifikuara për këtë program janë në nivelin 2.9%. Për 4 mujorin e parë të vitit 2017 janë parashikuar 7 produkte në këtë program, të cilat janë realizuar në vlerë 183.015 mijë lekë ose 38.1%. 

5. Shërbimi i Gjendjes Civile

Për vitin 2017, fondet e dedikuara për këtë program, prej 1.1 miliard lekë, përbëjnë rreth 5.6% të buxhetit të miratuar për Ministrinë e Punëve të Brendshme, dhe 3.2% të shpenzimeve faktike të MPB për katërmujorin e parë të vitit 2017. Realizimi i planit të buxhetit për këtë periudhë raportimi, paraqitet në tabelën në vijim. 


	
	
	
	Në mijë lekë

	1.
	Shpenzime Korente
	969.686
	171.120
	17,6

	2.
	Shpenzime kapitale
	140.000
	0
	0,0

	3.
	SHUMA
	1.109.686
	171.120
	15,4

	
	Shpenzime nga të ardhurat jashtë limitit
	-
	-
	-

	4.
	              TOTALI
	1.109.686
	171.120
	15,4

	       Burimi: Ministria e Financave (2017);
	
	
	



[bookmark: OLE_LINK3][bookmark: OLE_LINK4]Sikurse mund të konstatohet edhe nga tabela e mësipërme, ky program buxhetor paraqet një nivel realizimi të shpenzimeve prej 15.4%, niveli i realizimit të shpenzimeve korente është rreth 17.6%, ndërkohë që investimet rezultojnë që nuk janë realizuar gjatë 4 mujorit të parë të vitit 2017. 
Për 4 mujorin e vitit 2017 janë parashikuar 13 produkte në këtë program. Këto produkte, në termat vlerore janë realizuar në vlerë 171.120 mijë lekë. 

6. Menaxhimi i Rezervave të Shtetit

Për vitin 2017, fondet e dedikuara për këtë program përbëjnë rreth 0.6 % të buxhetit të miratuar për Ministrinë e Punëve të Brendshme. Tabela në vijim paraqet realizimin e planit të buxhetit, për këtë program në katërmujorin e parë të këtij viti. 
	
	
	
	Në mijë lekë

	1.
	Shpenzime Korente
	105.738
	31.575
	29,9

	2.
	Shpenzime kapitale
	10.000
	0
	0,0

	3.
	SHUMA
	115.738
	31.575
	27,3

	
	Shpenzime nga të ardhurat jashtë limitit
	-
	-
	-

	4.
	              TOTALI
	115.738
	31.575
	27,3

	       Burimi: Ministria e Financave(2017);
	
	
	



Sikurse evidentohet më sipër, shpenzimet korente përbëjnë 91.3% të fondeve të planifikuara në këtë program buxhetor, dhe 100% të shpenzimeve faktike për periudhën e katërmujorit të parë të vitit. Shpenzimet kapitale janë realizuar në masën 0%. Në total, niveli i realizimit të shpenzimeve buxhetore për këtë program është rreth 27.3% të planit vjetor. 
Për 4-mujorin e parë të vitit 2017, me fondet buxhetore të vëna në dispozicion nga Ministria e Punëve të Brendshme, për programin “Manaxhimi i Rezervave të Shtetit”,  janë planifikuar 8 produkte buxhetore. Në këto produkte, në terma vlerore dhe sasiore janë realizuar në vlerë 31.575 mijë lekë. 

7. Emergjencat Civile

Programi buxhetor “Emergjencat Civile”, zhvillon politika dhe strategji në fushën e menaxhimit të situatave të emergjencave civile”, duke bashkërenduar veprimet e të gjitha strukturave shtetërore, në mënyrë që të reduktojë në mënyre substanciale humbjet në njerëz, asete sociale, në ekonomi dhe mjedis. Institucionet e këtij programi buxhetor, vlerësojnë rreziqet dhe dëmet e shkaktuara nga fatkëqesi të ndryshme, si dhe programojnë e kontrollojnë masa paraprake, parandaluese, mbrojtëse dhe reaguese. 

Për vitin 2017, fondet e alokuara për këtë program, prej rreth 203 milion lekë, përbëjnë 1% të buxhetit të miratuar për Ministrinë e Punëve të Brendshme dhe 0.1% të shpenzimeve faktike për peridhën katërmujore. Tabela në vijim paraqet realizimin e planit të buxhetit, për këtë program në katërmujorin e parë të këtij viti.

	
	
	
	Në mijë lekë

	1.
	Shpenzime Korente
	163.000
	3.393
	2,1

	2
	Shpenzime kapitale
	40.000
	0
	0,0

	3
	SHUMA
	203.000
	3.393
	1,7

	
	Shpenzime nga të ardhurat jashtë limitit
	-
	-
	-

	4
	              TOTALI
	203.000
	3.393
	1,7

	       Burimi: Ministria e Financave (2017).



Sikurse evidentohet më sipër, shpenzimet korente përbëjnë 80% të fondeve totale të alokuara për këtë program buxhetor. Shpenzimet kapitale përbëjnë 20% të fondeve të parashikuara për katërmujorin e parë. 

Për 4-mujorin e parë të vitit 2017 janë parashikuar 6 produkte në këtë program. Në këto produkte nuk janë realizuar në termat vlerore. Sipas Raportit të MPB-së mosrealizimi i produkteve ka ardhur si rezultat i pakësimit të fondit pasi fondet e tre produkteve si funksion i kanë kaluar pushtetit vendor. Një pjesë e fondeve janë planifikuar për periudhën në vazhdim dhe likujdimi do të bëhet në periudhën në vazhdim.


KRAHASIMI I TË DHËNAVE FAKTIKE.

Tabela në vijim, paraqet krahasimin e të dhënave faktike, të përmbajtura në raportin e monitorimit të hartuar nga Ministria e Punëve të Brendshme me të dhënat mbi shpenzimet faktike të Thesarit,  për periudhën raportuese të 4-mujorit të parë të vitit 2017. 

	
	
	Në mijë lekë

	Programet
	Shpenzime korente
	Shpenzime kapitale
	Totali i shpenzimeve

	
	MPB
	MF
	Dif
	MPB
	MF
	Dif
	MPB
	MF
	Dif

	Planifikimi, Menaxhimi dhe Administrimi
	287.521
	287.521
	0
	0
	0
	0
	287.521
	287.521
	0

	Policia e Shtetit
	3.980.560
	3.980.560
	0
	142.762
	142.762
	0
	4.123.322
	4.123.322
	0

	Garda e Republikës
	569.907
	569.907
	0
	0
	0
	0
	569.907
	569.907
	0

	Prefekturat dhe Funksionet e Deleguara të Pushtetit Vendor
	135.723
	135.723
	0
	47.292
	47.292
	0
	183.015
	183.015
	0

	Shërbimi i Gjendjes Civile
	171.120
	171.120
	0
	0
	0
	0
	171.120
	171.120
	0

	Menaxhimi i Rezervave të Shtetit
	31.575
	31.575
	0
	0
	0
	0
	31.575
	31.575
	0

	Emergjencat Civile
	3.393
	3.393
	0
	0
	0
	0
	3.393
	3.393
	0

	Totali i Shpenzimeve të Ministrisë
	5.179.800

	5.179.800

	0
	190.054

	190.054

	0
	5.369.854

	5.369.854

	0




Ashtu sikurse paraqitur në tabelën e mësiperme, të dhënat e përdorura nga Ministria e Punëve të Brendshme për përgatitjen e raportit të monitorimit të shpenzimeve për katërmujorin e parë të vitit 2017,  përputhen plotësisht me të dhënat e nxjerra nga sistemi informatik financiar i qeverisë. 

RAPORTI I OBJEKTIVAVE TË SYNUAR DHE TREGUESIT E PERFORMANCËS

Referuar formateve të rishikuara të përcjella sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”, nga Ministria e Punëve të Brendshme konstatojmë që raporti i realizimit të objektivave të politikës së programit, është plotësuar për të gjitha programet e kësaj ministrie, në përputhje me përcaktimet e bëra në këto formate. 
Por, raporti i objektivave të synuar duhet të pasurohet dhe përmirësohet dhe me treguesit përkatës të performancës për objektivat e synuar, të planifikuar dhe realizuar për vitin 2017. 
P.sh. në aneksin nr. 4 “Raporti i Realizimit të objektivave të politikës së programit”, tek programi “Prefektura dhe funksionet e deleguar”, Objektivi “Rritja e rolit të prefektit të qarkut përmes rritjes së nivelit të marrëdhënieve të punës së prefektit të qarkut me ministritë, institucionet e tjera qendrore dhe njësitë e vetëqeverisjes vendore dhe rritja e efektshmërisë së task-forcave në nivel qarku” nuk ka si tregues perfomance “Pajisje të blera për ecurinë normale të punës” që edhe pse në vetvete është më shumë produkt se sa tregues perfomance, nuk lidhet me objektivin 1.1 për realizimin e qëllimit të këtij programi.
Gjithashtu anekset bashkelidhur raportit të monitorimit duhet të përmbajnë nivelin e planifikuar dhe rishikuar të treguesve të performancës me qëllim identifikimin e masës së saktë të realizimit të objektivit dhe politikës së programit.
Plotësimi i informacionit korrekt të shtojcave sipas udhëzimit “Për procedurat standard të monitorimit të buxhetit, për njësitë e qeverisjes qendrore”  do të lehtësonte punën në vlerësimin e procesit të realizimit të objektivave dhe efektshmërisë së një programi në veçanti dhe ministrisë së përgjithësi.

KOMENTE TË TJERA
· Raporti i monitorimit të Ministrisë së Punëve të Brendshme është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”. Ky raport, paraqitet i plotë dhe me analizë të shkaqeve që kanë sjellë mosrealizim të fondeve apo të produkteve.
· Raporti i monitorimit të Ministrisë së Punëve të Brendshme, për vitin 2017 është i shoqëruar me anekset përkatëse të përditësuara sipas udhëzimit sipas udhëzimit të sipërcituar. Këto anekse duhet të plotësohen me të dhëna të përditësuara me qëllim evidentimin e realizimit faktik për periudhën në të cilën bëhet monitorimi i realizimit të shpenzimeve.
· Nga Ministria e Punëve të Brendshme, raporti i realizimit të objektivave të politikës së programit, është plotësuar për të gjitha programet e kësaj ministrie, në përputhje me përcaktimet e bëra në formatet e udhëzimit për monitorimin. Gjithsesi konstatojmë që në shumicën e rasteve treguesit e përdorur përfaqësojnë më tepër produkte se sa matës cilësor ose sasiorë të objektivave. Rrjedhimisht, nevojitet një përpjekje më e madhe nga ana e Ekipeve të Menaxhimit të Programeve për të identifikuar dhe planifikuar tregues të saktë performance.
· Lidhur me emërtimin e produkteve dhe të treguesve të perfomancës, ka disa produkte dhe tregues perfomance të cilat duhet të përmirësohen si ai në shembullin e mësipërm dhe gjithashtu duhet të përditësohen dhe përmiresohen në mënyrë të vazhdueshme objektivat dhe treguesit e performancës për këto objektiva gjithmonë në funksion të lidhjes më të mirë të tyre me realizimin e qëllimit të politikës së programit përkatës.
· Plani me ndryshime i raportuar nga Ministria e Punëve të Brendshme dhe ai që disponojmë në të dhënat tona përputhet totalisht për të gjithë programet.
· Realizimi faktik për vitin 2017 raportuar nga Ministria e Punëve të Brendshme, me atë të nxjerrë nga sistemi i thesarit (në milionë lekë), përputhet totalisht për të gjithë programet.
· [bookmark: _GoBack]Një ndër problematikat që duhet të trajtohet nga ana juaj në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Theksojmë se MPB për periudhën Janar – Prill ka pothuajse dyfishim të detyrimeve të krijuara rishtazi që i mbledhur edhe me detyrimet e trashëguara e vendosin këtë ministri në krye të institucioneve lidhur me detyrimet e prapambetura. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre  si edhe masat që parashikohet të merren për likujdimin e tyre.
Publikimi në faqen e internetit
· Raporti i monitorimit është publikuar në faqen zyrtare të Ministrisë së Punëve të Brendshme në adresën :
http://www.punetebrendshme.gov.al/al/programi/programi-i-transparences/mpb-raporte-mbi-monitorimin-e-shpenzimeve-te-mpb-2014-2015-2016

